класификация на информацията

ниво 1 ТLP-GREEN

**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659301***

**ДО ПРИТЕЖАТЕЛИТЕ НА РАЗРЕШЕНИЯТА ЗА УПОТРЕБА НА ЛЕКАРСТВЕНИТЕ ПРОДУКТИ,**

**ЗАПЛАЩАНИ НАПЪЛНО ИЛИ**

**ЧАСТИЧНО ОТ НЗОК, ВКЛЮЧЕНИ В ОСНОВНА ГРУПА „Б“/ ТЕХНИТЕ**

**УПЪЛНОМОЩЕНИ ПРЕДСТАВИТЕЛИ ЗА**

**РЕПУБЛИКА БЪЛГАРИЯ**

**ОТНОСНО: Сключване на допълнителни споразумения по утвърдени образци, към** **сключените между НЗОК и ПРУ/техните УП договори по чл.45, ал.22 и 33 от ЗЗО с предмет предоставяне на отстъпки и/или прилагане на механизъм, гарантиращ предвидимост и устойчивост на бюджета НЗОК, за 2024 г.**

# Адресати на настоящото съобщение са *всички* притежатели на разрешения за употреба, както и техните упълномощени представители за Република България, на лекарствените продукти от Приложение №1 на ПЛС, заплащани напълно или частично със средства от бюджета на НЗОК, включени в основна група „Б“ - „Лекарствени продукти за домашно лечение на територията на страната, назначавани без протокол“, установена в ЗБНЗОК за 2024 г. и в Механизма, гарантиращ предвидимост и устойчивост на бюджета на НЗОК за 2024 г.

С настоящото съобщение Ви уведомяваме, че на интернет страницата на НЗОК, рубрика „Лекарства и аптеки“, подрубрика “За притежателите на разрешения за употреба на лекарствените продукти“, са публикувани утвърдени от управителя на НЗОК образци на допълнителни споразумения към сключените между НЗОК и ПРУ/техните УП договори по чл.45, ал.22 и 33 от ЗЗО с предмет предоставяне на отстъпки и/или прилагане на механизъм, гарантиращ предвидимост и устойчивост на бюджета НЗОК, за 2024 г. Образците на допълнителните споразумения са 4, като всеки от тях съответства на определен образец на договор:

1. Образец на допълнително споразумение към образец №1 на *Договор за 2024 г. за отстъпки и/или за прилагане на Механизма, гарантиращ предвидимост и устойчивост на бюджета на НЗОК за 2024 г. за лекарствените продукти, заплащани напълно или частично със средства от бюджета на НЗОК;*
2. Образец на допълнително споразумение към образец №2 на *Договор за 2024 г. за отстъпки, за отстъпки в полза на пациента и/или за прилагане на Механизма, гарантиращ предвидимост и устойчивост на бюджета на НЗОК за 2024 г. за лекарствените продукти, заплащани напълно или частично със средства от бюджета на НЗОК;*
3. Образец на допълнително споразумение към образец №3 на *Договор за 2024 г. за прилагане на Механизма, гарантиращ предвидимост и устойчивост на бюджета на НЗОК за 2024 г. за лекарствените продукти, заплащани напълно или частично със средства от бюджета на НЗОК;*
4. Образец на допълнително споразумение към образец №4 на *Договор за 2024 г. за прилагане на Механизма, гарантиращ предвидимост и устойчивост на бюджета на НЗОК за 2024 г. за лекарствените продукти, заплащани напълно или частично със средства от бюджета на НЗОК**и за предоставяне на доброволни отстъпки за 2024 г.*

От 01.04.2024 г., по предложение на НЗОК, Националният съвет по цени и реимбурсиране на лекарствените продукти взе решения за увеличение на 100% нивото на реимбурсиране от НЗОК на значителен брой лекарствени продукти за лечение на сърдечно-съдови заболявания, заплащани от НЗОК за домашно лечение на територията на страната. Във връзка с този процес, Надзорният съвет (НС) на НЗОК прие следното:

1. Увеличи условните бюджети за второ, за трето и за четвърто тримесечие на 2024 г. на основна група Б „Лекарствени продукти за домашно лечение на територията на страната, назначавани без протокол“ със съответни суми в общ размер 36 998 290 лв. (Решение РД-НС-04-108 от 22.10.2024 г. и РД-НС-04-140 от 17.12.2024 г.). В резултат, годишният бюджет на основна група Б е увеличен именно с 36 998 290 лв.;
2. Увеличението, посочено в т.1, да бъде използвано само за компенсиране на ръста на разходите за лекарствените продукти за лечение на сърдечно-съдови заболявания с увеличено на 100% ниво на заплащане от 01.04.2024 г. Компенсирането да се извърши на годишна база при извършване на годишното изчисляване и изравняване на изчислените дължимите суми по Механизма за основна група Б, за цялата календарна 2024 г. (Решение № РД-НС-04-27/07.03.2024 г., Решение № РД-НС-04-45/03.04.2024 г., Решение № РД-НС-04-108/22.10.2024 г. и Решение № РД-НС-04-130/28.11.2024);
3. прие Механизъм за изменение и допълнение на Механизма, гарантиращ предвидимост и устойчивост на бюджета на НЗОК за 2024 г. (Решение № РД-НС-04-145/27.12.2024обн. ДВ, бр. 2 от 7.01.2025г.), с цел установяване на специални правила в Преходните и заключителни разпоредби на Механизма ца 2024 г., така че да е правно възможно да се реализират взетите решения, посочени в т.2;
4. прие Решение №РД-НС-04-7/29.01.2025 г., с което за всяка от условните групи лекарствени продукти „Б1“ и „Б2“ определи пропорционална част от общия годишен бюджет за 2024 г. за основна група лекарствени продукти „Б“, както и годишните бюджети за 2024 г. за условни групи „Б1“ и „Б2“, съобразно § 6, ал. 1от ПЗР на Механизма за 2024 г.

Независимо че механизмът и методиката по своята правна същност са нормативни административни актове по смисъла на Административнопроцесуалния кодекс, съдържащи императивни разпоредби, законът не установява прякото им действие, а предвижда (чл.45, ал.33 от ЗЗО) за тяхното прилагане да се сключват договори между НЗОК и притежателите на разрешения за употреба/техни упълномощени представители на лекарствените продукти, заплащани напълно или частично със средства от бюджета на НЗОК. По аналогия и при изменения и допълнения на механизма и/или на методиката прилагането им следва да е посредством сключване на допълнителни споразумения. В тази връзка **следва да бъдат сключени допълнителни споразумения към всички договори, в предмета на които е включено прилагането на Механизма за 2024 г. спрямо лекарствени продукти от основна група „Б“ – лекарствени продукти за домашно лечение, назначавани без протокол.** Предмет на допълнителните споразумения ще бъде приложимостта на *Механизма за изменение и допълнение на Механизма, гарантиращ предвидимост и устойчивост на бюджета на НЗОК за 2024 г.* спрямо лекарствените продукти от основна група „Б“, така че да се изпълнят горепосочените решения на надзорния съвет на НЗОК и с допълнителните средства да се компенсира единствено ръста на разходите за лекарствените продукти за лечение на сърдечно-съдови заболявания с увеличено на 100% ниво на заплащане от 01.04.2024 г.

Eдностранно подписаните споразумения следва да бъдат представени в два екземпляра, в сградата на НЗОК, ул. Любата, №15, не по - късно от 20. 02.2025 г.